**Semka Sokolović-Bertok**, (Sarajevo, 22. decembra 1935. - Zagreb, 4. mart 2008. ) bila je jedna od najvećih i najpopularnijih karakternih glumica bosansko-hercegovačkog i ex-jugoslavenskog glumišta.

Porijeklo i prvi glumački počeci
--------------------------------

Malo je poznato da Semkina porodica vuče porijeklo od legendarnog Mehmed paše Sokolovića te da joj je i djed bio paša. Rođena Sarajka, koja se u mladosti bavila mačevanjem, u Zagrebu je upisala dramsku akademiju.

Impresionirala je dr. Branka Gavellu, postala njegov asistent i zaposlila se u Zagrebačkom dramskom teatru (poslije preimenovano po velikom redatelju). Bila je majstor velikih scena. Svojim ne rijetko otresitim, strogim nastupom u nekoliko minuta ili sekundi bi se usjekla gledatelju u pamćenje, čak jače nego neki glavni glumci. U komediji Rajka Grlića "U raljama života" igrala je tetku iz Bosanske Krupe tako sočno da su i publika i kritičari zažalili što oko nje nije usredotočen cijeli film.

Prve važne uloge zahvaljuje Fadilu Hadžiću, koji je u njoj prepoznao vrsnu karakternu glumicu. Ostvarila je fine vinjete u "Službenom položaju" (1964.), "Drugoj strani medalje" (1965.), "Protestu" (1967.) i "Divljim anđelima" (1969.), međutim, da smo tada imali malo ozbiljniju kinematografiju, Semka bi stasala u našu Thelmu Ritter. Njezino geslo kao da je bilo "nema gluposti, nema glumatanja", zbog čega su je i prigrlili redatelji nove generacije, ponajprije Goran Marković, koji joj je u filmu "Majstori, majstori" povjerio prvu veliku filmsku ulogu.

Profesionalna karijera
----------------------

1980-ih je postala puno važnija filmska glumica no što je bila prethodnih desetljeća: otkrile su je i televizijske serije, pa se ni nakon penzije u "Gavelli" više nije mogla požaliti na nezaposlenost. Pogotovo stoga što su i nakon raspada Jugoslavije redovito stizale ponude iz Sarajeva, Beograda i Ljubljane. Jedna od njih - u filmu "Kod amidže Idriza" (2005.) - osigurala joj je ulogu karijere. Danas bi joj se teško moglo dogoditi da se jedva probije u krug glumaca o kojima piše Filmska enciklopedija Leksikografskog zavoda, kao što je bio slučaj potkraj osamdesetih: bez njezina doprinosa filmovi cijele regije doimali bi se manje životno.

Privatna strana života
----------------------

Premda je na daskama koje život znače i na filmu ostvarila lijepu karijeru, javnost je često ipak golicalo nešto drugo: kako to da jedna glumica može odlično igrati šah (osam je puta bila prvak Hrvatske, a suprug joj je bio šahovski velemajstor Mario Bertok), bridž i poker? Po vlastitom priznanju, u pozorištu joj je bilo malo dosadno, jer su joj kolege sporo svladavale tekst: film je više odgovarao njezinu temperamentu.

Privatno je Semka bila veliki humanist i kozmopolita, žena otvorenih vidika i osoba bez predrasuda. Nije krila svoje misšljenje, što ju je pokatkad i koštalo karijere na pozorišnim daskama. Ostat će upamćena kao srčana i veoma požrtvovna glumica, koja je svojim likovima znala udahnuti pravi život.

Filmografija
------------

### Filmovi

* Traktor, ljubezen in Rock'n'Roll (2008)
* Grbavica (2006)
* Kod amidže Idriza (2004)
* Ne dao Bog većeg zla (2002)
* Enclave, De (2002)
* Varuh meje (2002)
* Crna kronika ili dan žena (2000)
* Kuća duhova (1998)
* Novogodišnja pljačka (1997)
* Sedma kronika (1996)
* Prolazi sve (1995)
* Rock 'n' roll (1994)
* Svaki put kad se rastajemo (1994)
* Okus limuna (1993)
* Dok niko ne gleda (1993)
* Mor (1992)
* Memories of Midnight (1991)
* Čaruga (1991)
* The Pope Must Die (1991)
* Born to Ride (1991)
* Krhotine (1991)
* Praznik u Sarajevu (1991)
* Hajde da se volimo 3 (1990)
* Balkanska perestrojka (1990)
* Fatal Sky (1990)
* Ljeto za sjećanje (1990)
* Masmediologija na Balkanu (1989)
* Krvopijci (1989)
* Mlada sila (1988)
* Azra (1988)
* Strategija švrake (1987)
* Spadijer-jedan život (1986)
* Obećana zemlja (1986)
* Anticasanova (1985)
* Debeli i mršavi (1985)
* Niko se neće smijati (1985)
* Tajvanska kanasta (1985)
* Navijač (1985)
* The War Boy (1985)
* Opasna baba (1985)
* U raljama života (1984)
* Pismo - Glava (1983)
* Miris dunja (1982)
* Kraljevo (1981)
* Variola vera (1981)
* Majstori, majstori (1980)
* Novinar (1979)
* Roko i Cicibela (1978)
* Pucanj (1977)
* Malastrana (1971)
* Divlji anđeli (1969)
* Protest (1967/I)
* Druga strana medalje (1965)
* Službeni položaj (1964)
* Carevo novo ruho (1961)
* U mreži (1956)

### TV-serije

* Vratice se rode (2007)
* Bitange i princeze (2005)
* Duga mračna noć (2005)
* Naši i vaši (2000)
* Neuništivi (1990)
* Bolji život (1987)
* Putovanje u Vučjak (1986)
* Štefica Cvek u raljama života" (1984)
* Marija (1976)
* U registraturi (1976)
* Kuda idu divlje svinje (1971)

Vanjski linkovi
---------------

* Semka Sokolović-Bertok na sajtu IMDb